《西南诸土司以容美永顺为强盛连朝经其旧居赋诗以志率服 其二》
清代·商盘

拓开熊绎旧封疆，玉斧金瓯气象昌。秋浦巨鳌留故窟，春风丛竹问何王。

军书谕蜀先耆老，武略平羌胜汉唐。偻指古今沿革局，华风边月两茫茫。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。